8.9.2023 г.
BG
Официален вестник на Европейския съюз
L 222/275
Точка 4.2.10.4.4, подточка 3): Способността за движение на пътническия подвижен състав, предназначен за експлоатация в тунела под Ламанша, трябва да бъде доказана чрез прилагане на спецификацията, посочена в допълнение Й-1, пореден номер [33], в която функциите на системата, влияещи се от пожар „тип 2“, са спиране и тяга.
Тези функции се оценяват при следните условия: — в продължение на 30 минути при минимална скорост 100 km/h, или — в продължение на 15 минути при минимална скорост 80 km/h (в съответствие с точка 4.2.10.4.4) при условията, определени в националното правило, съобщено за целта от Агенцията по безопасността на тунела под Ламанша; Точка 4.2.10.3.4, подточки 3) и 4): Когато способността за движение е специфицирана за период от 30 минути в съответствие с текста на посочената по-горе точка, необходимо е противопожарната преграда между кабината на машиниста и намиращото се зад нея отделение (като се допуска, че пожарът е започнал в това отделение) да съответства на изискванията за механична цялост в продължение на минимум 30 минути (вместо 15 минути).
Когато способността за движение е специфицирана за период от 30 минути в съответствие с текста на посочената по-горе точка, и ако возилата са пътнически и не дават възможност за излизане на пътниците и от двата им края (т. е. нямат вътрешна проходимост), мерките за контролиране на разпространението на топлината и на продуктите на горенето (прегради за цялото напречно сечение или други системи за ограничаване и контрол на пожари, както и противопожарни прегради между горивния двигател/електрическото захранване/тяговото оборудване и зоните, използвани от пътниците/персонала) трябва да бъдат проектирани за осигуряване на противопожарна защита в период от минимум 30 минути (вместо 15 минути).
7.3.2.22.
Интерфейс за изпразването на тоалетните (4.2.11.3) Специфичен случай — Финландия („P“) Като алтернатива на или в допълнение към посоченото в точка 4.2.11.3 се допуска монтирането на връзки за изпразване на тоалетните и за промиване на санитарните резервоари на тоалетните, съвместими с пътните съоръжения по финландската мрежа в съответствие с фигура АI1.
Фигура АI1.
Връзки за изпразване на резервоара на тоалетната
Бързоразредител SFS 4428, част А на съединението, размер DN80 Материал: киселиноустойчива неръждаема стомана Уплътнението е от страната на насрещния съединителен детайл Специално определение — в стандарт SFS 4428